stanford-oval/wikipedia huggingface dataset:
מייצבי מצב רוח
תרופות אנטי-אפילפטיות

גורמים מתווכים רבים המתוארים כמייצבי מצב הרוח נכללים גם בקבוצת נוגדי הפרכוסים. לעיתים משתמשים במונח "נוגדי פרכוסים ומייצבי מצב הרוח" כדי לתאר אותן כמחלקה בפני עצמה. למרות שקבוצה זו מוגדרת בתוצאות שלה ולא במכניזם שלה יש, לפחות, הבנה ראשונית של המכניזם של רוב התרופות האנטי-אפילפטיות שמשתמשים בהן בטיפול בהפרעות מצב הרוח.
חומצה ולפרואית (דפלפט) וסודיום ולפוראט (דפלפט, ולפוראל, אורפיריל). תרופה זאת עלולה לגרות מאוד את הקיבה, במיוחד כשהיא נלקחת כחומצה ולפרואית. יש לעקוב אחר תפקודי כבד וספירת דם.
למוטריג'ין (למיקטל) – יעילה במיוחד בטיפול בהפרעה דו-קוטבית. המינון הרגיל הוא 100–200 מ"ג ביום. את המינון ניתן להעלות ב-25 מ"ג כל שבועיים. יש לעקוב אצל החולה לסימנים וסימפטומים של תסמונת סטיבנס-ג'ונסון, מחלת עור מאוד נדירה אבל מסכנת חיים בפוטנציה.
קארבאמזפין (טגרטול). יש לעקוב אחר ספירת דם משום שקארבאמזפין עלולה להוריד את רמת תאי הדם הלבנים. קארבאמזפין אושרה על ידי FDA כטיפול בהפרעה דו-קוטבית ב־2005 אך השתמשו בה למטרה זו בצורה נרחבת גם לפני האישור.
אוקסקארבאזפין (טרילפטל). אוקסקרבאזפין אינה מאושרת על ידי FDA לטיפול בהפרעה דו-קוטבית, אבל נראה שהיא יעילה אצל מחצית מן החולים בעלי ההפרעה ואין לה הרבה תופעות לוואי.
גאבאפנטין (נוירונטין) אינה מאושרת על ידי FDA לטיפול בהפרעה דו-קוטבית. מחקרים מבוקרים אקראיים מראים שגאבאפנטין אינה יעילה בטיפול בהפרעה אבל פסיכיאטרים רבים ממשיכים להתוות אותה. זאת בשל דיווחים חיוביים אבל בספרות בעלת איכות נמוכה.
גם טופירמאט (טופמקס) אינה מאושרת על ידי FDA לטיפול בהפרעה דו-קוטבית. סקירת קוקריין מ־2006 הסיקה שאין מספיק הוכחות שניתן לבסס עליהן המלצות בקשר לשימוש בטופירמאט בכל שלב של הפרעה דו-קוטבית.
אחרים

ליתיום – ליתיום היא "מייצבת מצב הרוח הקלאסית". היא הראשונה שאושרה על ידי FDA ועדיין נפוצה בטיפול. דרוש ניטור תרופתי כדי להבטיח שרמת התרופה בדם נשארת בטווח התרפויטי. סימנים וסימפטומים של הרעלה כוללים: בחילה, הקאה, שלשול ואטקסיה. תופעות הלוואי הפחות נפוצות של ליתיום הן: ראייה מטושטשת, רעד קל בידיים והרגשה של חולי קל. בדרך כלל תופעות לוואי אלה קורות בשבועות הראשונים שלאחר תחילת הטיפול. ניתן לטפל בסימפטומים אלה על ידי הורדת המינון.
לכמה נוגדי פסיכוזה אטיפיים כמו ריספרידון, אולנזאפין, קווטיאפין וזיפרסידון יש גם השפעות של ייצוב מצב רוח ולכן הן ניתנות באופן שכיח גם כאשר אין סימפטומים פסיכוטיים.
משערים שגם לאומגה 3 יש השפעה מייצבת. בהשוואה עם פלצבו נראה שאומגה 3 מטיבה להגדיל את השפעת מייצבי מצב הרוח הידועים על ידי הפחתת הסימפטומים הדיכאוניים (אבל לא המאניים) בהפרעה דו-קוטבית. יש צורך במחקרים נוספים כדי לבסס את ההשפעה של אומגה 3 כשהיא לבד.
לעיתים משתמשים במייצבי מצב רוח בשילובים, כמו ליתיום עם אחת התרופות האנטי-אפילפטיות.
היחס לנוגדי דיכאון

רוב מייצבי מצב הרוח הם גורמים מתווכים נגד מאניה, כלומר הם יעילים בטיפול במאניה ובמעבר בין השלבים בהפרעה דו-קוטבית, אבל הם לא יעילים בטיפול בדיכאון. יוצאות הדופן היחידות מכלל זה הן למוטריג'ין וליתיום קרבונט המטפלות גם בסימפטומים המאניים וגם בדיכאוניים. בזמן שגורמים מתווכים כמו חומצה ולפרואית וקארבאמזפין לא יכולות לטפל בדיכאון ישירות כמו שתי התרופות הקודמות הרי סבורים שהן מסכלות את הדיכאון בחולי הפרעה דו-קוטבית על ידי הרחקת מהמצב המאני ובכך מונעים מהם להיכנס לחילופי מצב רוח.
אף על פי כן לעיתים קרובות רושמים נוגדי דיכאון בנוסף למייצבי מצב הרוח בשלבי הדיכאון. יש בכך כמה סיכונים משום שנוגדי דיכאון עלולים לגרום למאניה, פסיכוזה ובעיות מדאיגות אחרות אצל חולים בהפרעה דו-קוטבית – במיוחד כשהם נלקחים לבד, אבל לפעמים גם כשהם יחד עם מייצבי מצב הרוח.
התועלת בנוגדי דיכאון בטיפול בשלב הדיכאון בהפרעה דו-קוטבית אינה ברורה.
הערות שוליים

↑  "Texas State - Student Health Center". אורכב מ-המקור ב-2008-08-28. נבדק ב-2011-08-23.
↑  "NIMH and Borderline Personality Disorder".
↑  Ichikawa J, Dai J, Meltzer HY (ביולי  2005). "Lithium differs from anticonvulsant mood stabilizers in prefrontal cortical and accumbal dopamine release: role of 5-HT(1A) receptor agonism". Brain Res. 1049 (2): 182–90. doi:10.1016/j.brainres.2005.05.005. PMID 15936730. {{cite journal}}:  (עזרה)תחזוקה - ציטוט: multiple names: authors list (link)
↑  Healy D. 2005 Psychiatric Drugs explained 4th ed. Churchill Liviingstone: London p.110
↑  Ghaemi SN, Berv DA, Klugman J, Rosenquist KJ, Hsu DJ (באוגוסט  2003). "Oxcarbazepine treatment of bipolar disorder". J Clin Psychiatry. 64 (8): 943–5. doi:10.4088/JCP.v64n0813. PMID 12927010. {{cite journal}}:  (עזרה)תחזוקה - ציטוט: multiple names: authors list (link)
↑  Williams, J. W.; Ranney, L.; Morgan, L. C.; Whitener, L. (2009). "How reviews covered the unfolding scientific story of gabapentin for bipolar disorder". General Hospital Psychiatry. 31 (3): 279–287. doi:10.1016/j.genhosppsych.2009.02.006. PMID 19410108.
↑  Vasudev K, Macritchie K, Geddes J, Watson S, Young AH. Topiramate for acute affective episodes in bipolar disorder. Cochrane Database of Systematic Reviews 2006, Issue 1. Art. No.: CD003384. doi: 10.1002/14651858.CD003384.pub2.
↑  Marmol, F. (2008). "Lithium: Bipolar disorder and neurodegenerative diseases Possible cellular mechanisms of the therapeutic effects of lithium". Progress in Neuro-Psychopharmacology and Biological Psychiatry. 32 (8): 1761–1771. doi:10.1016/j.pnpbp.2008.08.012. PMID 18789369.
↑  Kozier, B et al. (2008). Fundamentals Of Nursing, Concepts, Process, and Practice. London: Pearson Education. p. 189.
↑  Bowden CL (2005). "Atypical antipsychotic augmentation of mood stabilizer therapy in bipolar disorder". J Clin Psychiatry. 66. Suppl 3: 12–9. PMID 15762830. אורכב מ-המקור ב-2013-01-04. נבדק ב-2011-08-23.
↑  Mirnikjoo B, Brown SE, Kim HF, Marangell LB, Sweatt JD, Weeber EJ (באפריל  2001). "Protein kinase inhibition by omega-3 fatty acids". J. Biol. Chem. 276 (14): 10888–96. doi:10.1074/jbc.M008150200. PMID 11152679. אורכב מ-המקור ב-2020-06-09. נבדק ב-2011-08-23. {{cite journal}}:  (עזרה)תחזוקה - ציטוט: multiple names: authors list (link)
↑  Gao, K.; Calabrese, J. R. (2005). "Newer treatment studies for bipolar depression". Bipolar Disorders. 7 (s5): 13–23. doi:10.1111/j.1399-5618.2005.00250.x. PMID 16225556.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רב חנא בגדתאה

| --- | --- |
 מקום פעילות:  בגדאד, בבל
 תקופת הפעילות:  המאה השלישית. הדור השני לתקופה
 השתייכות:  אמוראים
 רבותיו:  שמואל
 בני דורו:  רב יהודה
 
רב חנא בגדתאה הוא אמורא בבלי. הוא חי במאה השלישית בבגדאד שבבבל והיה בן הדור השני של האמוראים.
רבו היה שמואל ובדרך כלל הוא אף מסר מאמרים בשמו.
שמו

רש"י על התלמוד בבלי, מסכת ברכות, דף נ"ד, עמוד ב' טוען ששמו מגיע משם עירו, בגדאד שבבבל. אולם רש"י בתלמוד בבלי, מסכת יבמות, דף ס"ז, עמוד א' כתב שהדבר על שם שהיה בעל אגדה.
עירו

רש"י מזהה את בגדת עם העיר בגדאד, בירת עיראק של ימינו: ”בגדתאה - שם עירו בגדד היא עיר החשובה שבבבל משחרבה בבל:” (תלמוד בבלי, מסכת  ברכות, דף נ"ד, עמוד  ב'). בגדאד המודרנית הוקמה אמנם רק בשנת 762 על ידי הח'ליפה ג'עפר אל-מנסור, כ-500 שנה אחרי תקופתו של רב חנא, אך עוד לפני בניית העיר שכן כפר בעל שם זהה באותו מקום, ואברהם ברלינר שיער שגם בתקופות קדומות יותר הייתה באותו מקום עיר בשם בגדאד.[דרושה הבהרה]
אדולף נויבאואר דוחה את הזיהוי עם בגדאד, ומעלה השערה שבגדת היא אסקי-בגדאד(אנ') של ימינו.יעקב לוי מזהה את בגדת עם העיר בגדא, שמיקומה אינו ידוע, אך נמצאת בצפון בבל, סביר להניח שמרוחקת כ-60 ק"מ מבגדאד.
עליו

הוא היה בקי באדמה, ששיבח בתלמוד בבלי, מסכת כתובות, דף י', עמוד ב' את התמרים "משחנן (מחממות), משבען (משביעות), משלשלן (משלשלות), מאשרן (נותנות כוח) ולא מפנקן (מקלות על הלב)". הוא גם אמר שם שמטר של גשם משקה, מרווה, מזבל את הארץ, מעדן אותה ונותן עדנה וזיו בפירות.
פעם אחת מכל התלמוד בבלי מובא שאלתו על רב מני בלשון "מתקיף", בתלמוד בבלי, מסכת זבחים, דף ט', עמוד א'.
מאמרותיו

שיטתו בשם רבו שמואל שמותר להחזיר שבר כלי למקומו בשבת.
לדעת רב חנא בגדתאה המילה אלמנה הגיע מלשון מנה, כיוון שאם באה לינשא אחרי שנתאלמנה בעלה חייב לכתוב בכתובתה רק מנה, במקום השתיים שבתולה מקבלת. ואף אשה שנתאלמנה מאורסת נקראת כך, אף על פי שהיא כן מקבלת בכתובה שתי מנים אגב נשואה. לשיטתו זו אף על פי שגם בתורה כתוב את המילה אלמנה, זה על שם העתיד שחז"ל יתקנו שבתולה מקבלת אחד ואלמנה שתיים, והראיה שהתורה מתייחסת לעתיד היא מהפסוק "ושם הנהר השלישי חדקל הוא ההולך קדמת אשור" אף על פי שבבריאת העולם לא היה את ממלכת אשור.
סרטן ילדות

סרטן ילדות (באנגלית: childhood cancer) הוא סרטן אצל ילד. בארצות הברית, תקן שאומץ באופן שרירותי לגילאים המשמשים הוא 0–14 שנים כולל, כלומר עד גיל 14 שנים ו-11.9 חודשים. עם זאת, ההגדרה של סרטן הילדות כוללת לפעמים מתבגרים בין הגילאים 15-19. אונקולוגיה לילדים היא ענף הרפואה העוסק באבחון וטיפול בסרטן בילדים.
מחלות סרטן בילדות > סוגים

הסרטן השכיח ביותר בקרב ילדים הוא לוקמיה (32%), גידולים במוח (18%) ולימפומות (11%). בשנת 2005 אובחנו 4.1 מכל 100,000 צעירים מתחת לגיל 20 בארצות הברית כחולי לוקמיה, ו-0.8 מכל 100,000 מתו ממנה. מספר המקרים החדשים היה הגבוה ביותר בקבוצת הגילאים 1–4, אך מספר מקרי המוות היה הגבוה ביותר בקרב קבוצת הגילאים 10–14. בשנת 2005 נמצא כי 2.9 מכל 100,000 אנשים בגילאים 0–19 היו חולי סרטן במוח או במערכת העצבים המרכזית, ו-0.7 מכל 100,000 אנשים מתו. מחלות סרטן אלה נמצאו לרוב בילדים בגילאי 1 עד 4, אולם מקרי המוות התרחשו בקרב בני 5-9. תת-הסוגים העיקריים של מוח וגידולים במערכת עצבים מרכזיים בילדים הם: אסטרוציטומה, גליומה, אפנדימומה, גליומה בדרגה גבוהה, מדולובלסטומה ועוד.
סוגים אחרים ופחות נפוצים של סרטן הילדות הם:
נוירובלסטומה (6%, מערכת העצבים)
גידול וילמס (5%, כליות)
לימפומה שאינה הודג'קין (4%, דם)
רטינובלסטומה (3%, עין)
אוסטאוסרקומה (3%, סרטן עצמות)
סרקומה על שם יואינג (1%, אתרים רבים)
גידולי תאי נבט, ביניהם גידול תא נבט של השחלה (5%, אתרים רבים)
הפטובלסטומה (סרטן הכבד)
סימנים ותסמינים > בעיות למידה

ילדים עם סרטן נמצאים בסיכון לפתח בעיות קוגניטיביות או למידה שונות. קשיים אלו עשויים להיות קשורים לפגיעה מוחית הנובעת מהסרטן עצמו, כמו גידול במוח או גרורות של מערכת העצבים המרכזית או מתופעות לוואי של טיפולי סרטן כמו כימותרפיה והקרנות. מחקרים הראו כי טיפולי כימותרפיה והקרנות עלולים לפגוע בחומר הלבן במוח ולשבש את פעילות המוח. בעיה קוגניטיבית זו מכונה ליקוי קוגניטיבי שלאחר הכימותרפיה (PCCI) או "מוח כימואי". משתמשים במושג זה בדרך כלל על ידי ניצולי סרטן המתארים שיש בעיות חשיבה וזיכרון לאחר טיפול בסרטן. החוקרים אינם בטוחים מה בדיוק גורם למוח כימי, עם זאת, הם אומרים שהוא עשוי להיות קשור לסרטן עצמו, לטיפול בסרטן, או להיות תגובה רגשית לשניהם.לקות קוגניטיבית זו נפוצה בדרך כלל מספר שנים לאחר שילד סובל מטיפול בסרטן. כאשר ניצול סרטן ילדות חוזר לבית הספר, הם עלולים לחוות ציוני מבחן נמוכים יותר, בעיות בזיכרון, בתשומת לב ובהתנהגות, כמו גם בתיאום לקוי של העין ביד ולהאטה בהתפתחות לאורך זמן. הורים יכולים לפנות את ילדיהם לשירותים חינוכיים מיוחדים בבית הספר אם לקות הלמידה הקוגניטיבית שלהם משפיעה על הצלחתם החינוכית.
גורמי סיכון

גורמים משפחתיים וגנטיים מזוהים ב־5-15% ממקרי סרטן הילדות. ב <5-10% מהמקרים ישנן חשיפות סביבתיות וגורמים אקסוגניים, כמו חשיפה לפני לידה לטבק, צילומי רנטגן או תרופות מסוימות. עם זאת, עבור 75-90% הנותרים של המקרים הגורמים האישיים לא נודעים. ברוב המקרים, כמו בקרצינוגנזה באופן כללי, ההנחה שהסרטן כרוך בכמה גורמי סיכון ומשתנים. היבטים שהופכים את גורמי הסיכון לסרטן בילדים שונים מאלה הנראים בסוגי סרטן בוגרים כוללים:
חשיפות שונות, ולעיתים ייחודיות, למפגעים סביבתיים. לעיתים קרובות על ילדים לסמוך על מבוגרים שיגנו עליהם מפני גורמים סביבתיים רעילים.
מערכות פיזיולוגיות לא בשלות לניקוי או חילוף חומרים של חומרים סביבתיים
צמיחתם והתפתחותם של ילדים בשלבים המכונים "חלונות התפתחותיים" גורמים ל"חלונות פגיעות "קריטיים מסוימים.
כמו כן, תוחלת חיים ארוכה יותר בקרב ילדים מחזיקה זמן רב יותר להפגנת תהליכי סרטן עם תקופות חביון ארוכות, מה שמגדיל את הסיכון לפתח כמה סוגים של סרטן בהמשך החיים.
גיל ההורים המתקדם נקשר לעלייה בסיכון לסרטן הילדות בצאצאים. ישנם גורמים ניתנים למניעה של ממאירות בילדים, כגון שימוש יתר בהולדת ושימוש לרעה בקרינה מייננת באמצעות סריקות טומוגרפיה ממוחשבות כאשר המבחן אינו מצוין או כאשר משתמשים בפרוטוקולים למבוגרים.
שורדי סרטן

בעקבות שיעור ריפוי של ,85% מעל 300 מחלימים חדשים מתווספים בכל שנה לאלפי המחלימים מסרטן ילדות בישראל: ילדים, נערים ומבוגרים צעירים. למחלימים שיעור גבוה (מעל 50%) של הופעת תופעות מאוחרות למשך מעל 25 שנה לאחר תום הטיפולים, ושיעור גבוה של חולי ותמותה ביחס לאוכלוסייה הרגילה.שורדי סרטן הילדות סובלים מקשיים פיזיים, פסיכולוגיים וחברתיים.
מחלת לב מוקדמת היא סיבוך משמעותי לטווח הארוך אצל שורדי סרטן ילדים. לניצולים מבוגרים יש סיכוי גבוה פי שמונה ממחלות לב בהשוואה לאנשים אחרים, ויותר ממחצית מהילדים המטופלים בסרטן מפתחים סוג כלשהו של אי-תקינות לב, אם כי זה עשוי להיות אסימפטומטי או קל מדי כדי לאפשר אבחנה קלינית של מחלות לב.
שורדי סרטן הילדות נמצאים גם בסיכון לפתח השפעות שליליות על הכליות ועל הכבד . הסיכון לתופעות לוואי מאוחרות בכבד אצל ניצולי סרטן בילדים מוגבר אצל אלו שעברו הקרנות בכבד ובאנשים עם גורמים כמו מדד מסת גוף גבוה יותר ודלקת כבד נגיפית כרונית. טיפולים מסוימים וניתוחים בכבד עשויים גם להעלות את הסיכון להשפעות שליליות בכבד אצל ניצולי סרטן בילדים.
אפידמיולוגיה

ברחבי העולם מעריכים כי לסרטן הילדות שכיחות של יותר מ־175,000 בשנה, ושיעור תמותה של כ-96,000 בשנה. במדינות מפותחות, סרטן הילדות הוא בעל תמותה של בערך 20% מהמקרים. בהגדרות משאב נמוכות, לעומת זאת, התמותה היא כ-80% - ואפילו 90% במדינות העניות בעולם. במדינות מפותחות רבות ההיארעות הולכת וגוברת לאט לאט, שכן שיעורי סרטן הילדות עלו בשיעור של 0.6% בשנה בין 1975 ל-2002 בארצות הברית ובשיעור של 1.1% בשנה בין 1978 ל-1997 באירופה.
באופן בינלאומי, השונות הגדולה ביותר בשכיחות סרטן הילדות מתרחשת כאשר משווים בין מדינות בעלות הכנסה גבוהה למדינות עם הכנסה נמוכה. זה עשוי לנבוע מהבדלים ביכולת לאבחן סרטן, הבדלי סיכון בין תת-קבוצות אתניות או גזעיות שונות, כמו גם מהבדלים בגורמי סיכון. דוגמה לגורמי סיכון שונים היא במקרים של לימפומת בירקיט ילדים, סוג של לימפומה שאינה הודג'קין, אשר מתפתחת בכ-6-7 מתוך 100,000 ילדים בשנה באזור אפריקה שמדרום לסהרה, שם היא קשורה להיסטוריה של זיהום על ידי וירוס אפשטיין בר או מלריה . במדינות מתועשות, לימפומה של בורקיט אינה קשורה לתנאים זיהומיים אלה.
אפידמיולוגיה > ארצות הברית

בארצות הברית סרטן הוא גורם המוות השני בשכיחותו בקרב ילדים בגילאי שנה עד 14 שנים, וחולפו רק בתאונות. יותר מ-16 מכל 100,000 ילדים ובני נוער בארצות הברית אובחנו כחולי סרטן, וכמעט 3 מכל 100,000 מתו מהמחלה. בארצות הברית בשנת 2012 העריכו כי הייתה שכיחות של 12,000 מקרים חדשים, ו-1,300 מקרי מוות, מסרטן בקרב ילדים בגילאי 0 עד 14. סטטיסטיקות מדו"ח החברה האמריקנית לסרטן משנת 2014:
לידה בגיל 14
| מגדר | שכיחות | תמותה | % הישרדות נצפה |
| --- | --- | --- | --- |
| בנים | 178.0 | 23.3 | 81.3 |
| בנות | 160.1 | 21.1 | 82.0 |
גילאי 15 עד 19
| מגדר | שכיחות | תמותה | % הישרדות נצפה |
| --- | --- | --- | --- |
| בנים | 237.7 | 34.5 | 80.0 |
| בנות | 235.5 | 24.7 | 85.4 |
הערה: שיעורי ההיארעות והתמותה הם ל-1,000,000 ומותאמים לגיל לאוכלוסיית התקן בארצות הברית 2000. אחוז ההישרדות שנצפה מבוסס על נתונים משנת 2003-2009.
אפידמיולוגיה > בריטניה

סרטן בילדים הוא נדיר בבריטניה, עם ממוצע של 1,800 אבחנות מדי שנה, אך הוא תורם פחות מ-1% מכל מקרי המוות הקשורים לסרטן. גיל אינו גורם מעורב בתמותה מהמחלה בבריטניה. בשנים 2014–2016, כ-230 ילדים מתו מסרטן, כאשר סרטן המוח / מערכת העצבים המרכזית הוא האשם הנפוץ ביותר.
אפידמיולוגיה > ישראל

כ-500-450 ילדים מאובחנים כחולים בסרטן מדי שנה בישראל. לפי המרשם הלאומי לבחינת השכיחות וההישרדות של סרטן ילדים ישראליים שאבחנו משנת 1998–2007, לפי גזע, מין, גיל ואזור גאוגרפי, בין 4,255 המקרים של סרטן הילדות, נמצא ששיעור ההיארעות הכולל המותאם לגיל 0–19 הוא 172.4 למיליון ו-153.4 למיליון בקרב ילדים מגיל 0–14
שיעור ההיארעות אצל בנים היה גבוה יותר מאשר אצל בנות (192.5 ו-153.3 בהתאמה) וגדול יותר בקרב ילדים יהודים מאשר אצל ילדים ערבים (177.6 ו-156.8 בהתאמה). הקבוצות הגדולות ביותר היו לוקמיה (22%), לימפומות (20.2%) וגידולי מערכת העצבים המרכזית (17.4%). מספר המקרים החדשים עלה בכל שנה, אך שיעור ההיארעות נשאר יציב. אומדן הסתברות ההישרדות שעודכנה לדצמבר 2008 והישרדות ההישרדות של חמש שנים במקרים החדשים עד סוף 2003. ההישרדות הכוללת בגיל 5 שנים הייתה 80.8%, עם 72.8% עבור האוכלוסייה הערבית ו-83.2% עבור היהודים אוכלוסייה ותלויה באבחון. ההיארעות וההישרדות בסרטן הילדות בישראל היא באותה מידה בינונית בהשוואה לאזורים אחרים בעולם. מחקר זה עשוי להוות את הבסיס לחקירת הגורמים הגנטיים והסביבתיים הגורמים לסרטן ילדים בישראל, תוך תיחום הבסיס הגנטי לפערים ממוצא אתני בהישרדות.
קרנות וגיוס כספים

נכון לעכשיו ישנם ארגונים שונים שהמוקד היחיד שלהם הוא מאבק בסרטן הילדות. ארגונים המתמקדים בסרטן בילדים באמצעות מחקרי סרטן ו/או תוכניות תמיכה כוללים: סרטן הילדות קנדה, CLIC סרגנט, קבוצת סרטן ולוקמיה לילדים (הממלכה המאוחדת), הקרן לסרטן ילדים (ניו זילנד), הקרן לשחזור סרטן ילדים (ארצות הברית), הארגון האמריקני לסרטן הילדות (ארצות הברית), תמיכה בסרטן הילדות (אוסטרליה) ועמותת חיים (ישראל). קרן העמידה לימונדה של אלכס מאפשרת לאנשים ברחבי ארצות הברית לגייס כסף למחקר סרטן ילדים על ידי ארגון דוכני לימונדה. הקרן הלאומית לסרטן ילדים מתמקדת במציאת טיפולים רעילים ויעילים פחות לסרטן ילדים. קרן זו עובדת עם 24 בתי חולים שונים ברחבי ארצות הברית בחיפוש אחר טיפולים יעילים בפועל. סרטן הילדות הבינלאומי הוא הבסיס הגדול ביותר בעולם לסרטן ילדים. הוא מתמקד בגישה מוקדמת לטיפול בסוגי סרטן בילדות, תוך התמקדות בתמיכת מטופלים ובסנגור מטופלים. על פי הערכות של מומחים בתחום סרטן ילדים, עד 2020, סרטן יעלה 158 מיליון דולר בשנה עבור מחקר וטיפול כאחד, המהווים עלייה של 27% מאז 2010. דרכים בהן יסודות האנשים נעזרים באנשים כוללים כתיבת צ'קים, איסוף מטבעות רזרב, מכירת אפייה / לימונדה, תרומת שיקויים של רכישות מחנויות או מסעדות, או תרומות זמן פסק זמן בתשלום וכן מכירות פומביות, טיולי אופניים, ריקוד-א -זה. בנוסף, לרבות מהיסודות העיקריים כפתורי תרומה. בנוסף לקידום מחקרים המתמקדים בסרטן, היסודות מציעים תמיכה גם למשפחות שילדיהן סובלים מהמחלה. קבוצות תמיכה מוצעות הן בבתי חולים והן ברשת וממומנות על ידי הקרנות השונות. היסודות לסרטן ילדים מארגנים קבוצות תמיכה מקוונות ואינטרנט ומכוונים משפחות לעבר ספרים המסייעים בתהליך ההתמודדות. היסודות לסרטן ילדים נכללים תחת ייעוד 501 (c) 3 שמשמעותם הם עמותות הפטורות ממס. "יום סרטן הילדות הבינלאומי" מתרחש מדי שנה ב־15 בפברואר.
דף עבודה

דף עבודה הוא דף נייר כתוב עם משימות ותרגילים הדורשים בדרך כלל כתיבה ידנית. דפי עבודה מופיעים בצורות רבות, בעיקר עבור ילדים בגילאי הגן ובית הספר. לרוב, מדפיסים את דף העבודה ומבצעים את התרגיל בעזרת כלי כתיבה שונים.
דף עבודה יכול להיות מסוגים שונים למשל: לימוד ותרגול קריאה וחשבון, ארגון וסדר, תרגילי שייכות, פיתוח הדמיון בעזרת ציור, פיתוח מיומנויות חשיבה ומוטוריקה, הבנת הנקרא ועוד.
חינוך

בכיתה, דפי עבודה הם בדרך כלל בהקשר של גיליון נייר עם שאלות או תרגילים המיועדים לתלמידים, בו הם יכולים להשלים ולתעד תשובות. הם שימושיים ברוב המקצועות, ומכילים אוסף של בעיות או תרגילים. מטרת הדפים היא לעזור לתלמידים להיות בקיאים במיומנות מסוימת שלימדו אותם בגן או בכיתה. בדרך כלל הם ניתנים לתלמידים כשיעורי בית או כלימודי העשרה.
דפי עבודה הם חשובים כיוון שמדובר בפעילות אינדיווידאולית שגם הורים זקוקים לה. כך ההורים מבינים מה הילד לומד בבית הספר. עם תוכנית הלימודים המתפתחת, להורים אין בהכרח את ההשכלה הנדרשת כדי להנחות את ילדיהם או לתת להם תמיכה נוספת בבית. שימוש בתבנית נגישה של דף עבודה יכולה לעזור בקידום הלמידה בבית.
בכלליות, מחקרים של חינוך בגיל הרך מצביעים על כך שדפי צביעה מומלצים בעיקר לצורכי הערכה של הילד. דפי עבודה אינם מיועדים להוראה כיוון שבגיל הרך הם לא מתאימים מבחינה התפתחותית לחינוך ילדים רכים.
דפי עבודה יכולים לשמש את המורים ככלי הערכת ידע קודם של התלמידים והם מאפשרים למורים לבחון את תוצאות הלמידה ותהליך הלמידה. בנוסף, ניתן להשתמש בהם כדי לאפשר לתלמידים לעקוב אחר התקדמות הלמידה שלהם.
הערות שוליים

↑  "Worksheet". Cambridge Dictionaries online. Cambridge University Press. נבדק ב-25 בספטמבר 2014. {{cite web}}:  (עזרה)
↑  Fauvel, John; Maanen, Jan; van Maanen, J.A. (2000). History in Mathematics Education: An ICMI Study. Springer Science & Business Media. p. 216. ISBN 9780792363996. נבדק ב-25 בספטמבר 2014. {{cite book}}:  (עזרה)
↑  Lee, Che-Di (2014). "Worksheet Usage, Reading Achievement, Classes' Lack of Readiness, and Science Achievement: A Cross-Country Comparison" (PDF). International Journal of Education in Mathematics, Science and Technology. 2 (2): 96–106. doi:10.18404/ijemst.38331.
ערך זה הוא קצרמרבנושא חינוך. אתם מוזמנים לתרום לוויקיפדיה ו.
פיט מונדריאן

| --- | --- |

 לידה:  7 במרץ 1872 אמרספורט, הולנד 
 פטירה:  1 בפברואר 1944 (בגיל 71) ניו יורק, ארצות הברית 
 שם לידה:  Pieter Cornelis Mondriaan 
 מקום קבורה:  בית הקברות סייפרס הילז 
 מקום לימודים:  אקדמיה המלכותית לאמנות 
 תקופת הפעילות:  1893–1944 (כ־51 שנים) 
 תחום יצירה:  ציור 
 זרם באמנות:  פוסט-אימפרסיוניזם, דה סטייל, סימבוליזם 
 הושפע על ידי:  קוביזם, בארט ואן דר לק, אנתרופוסופיה, האגודה התאוסופית, פבלו פיקאסו 
 יצירות ידועות:  בוגי ווגי של ניצחון, Composition XIV, Composition in line, second state, ברודוויי בוגי ווגי 
 חתימה:   
 
פיטר קורנליס "פיט" מונדריאן (בהולנדית: Pieter Cornelis "Piet" Mondriaan; 7 במרץ 1872 –  1 בפברואר 1944) היה צייר הולנדי וממייסדי המודרניזם.
פיט מונדריאן
"קומפוזיציה באדום, צהוב וכחול", 1921
רקע על האמן ורעיונותיו

מונדריאן נולד באמרספורט שבהולנד. הוא גדל במשפחה בעלת אמונה קלוויניסטית נוקשה, ולמד ציור באקדמיה AIA. בתחילת דרכו צייר תמונות נוף וטבע דומם לפי חוקים אקדמיים נוקשים. ב-1905 ביקר בתערוכה של ואן גוך והושפע ממנה מאוד, ובהמשך הושפע מהפוביזם ומהקוביזם. אז גם החל לעבוד על סדרת "העצים", שלה חשיבות מכרעת על ההתפתחות האומנותית שלו.
ב-1911 עבר לפריז, שם הלך בדרכם של הקוביסטים והחל לתת בציוריו קדימות לצבע על פני הרישום. האובייקט החל להיעלם מעבודותיו, כמו שניתן לראות בציורי העצים בהם היצירה ערב; העץ האדום של אותה תקופה, בהם העץ מיוצג על ידי רשת של קווים אופקיים ואנכיים המסודרים סביב ציר מרכזי. הוא צמצם את ההבעה בציור, התעלם מפרטים והפחית את מספר הצבעים.
בשנים 1912–1914 הפכו ציוריו לפחות ופחות ריאליסטיים. הרצון ליצור חיקוי ואשליה הלך ונעלם, עד שלבסוף נותרו רק צורות גאומטריות שונות מסודרות על הבד, שהודגשו במעט צבעים. בתקופה זו, כדי להתנתק עוד יותר מההקשר המציאותי, הפסיק לתת לעבודותיו שמות תיאוריים והחל לסמן אותן במספרים, או שהוסיף תיאור של צבע או צורה.
ב-1916 פגש בהולנד את בארט ואן דר לק, אמן הולנדי שהחל מ-1914 צייר קומפוזיציות אבסטרקטיות של צורות גאומטריות בצבעים שטוחים וקונטרסטיים. שניהם עבדו יחד במשך תקופה מסוימת והושפעו זה מזה. מונדריאן נטש אז את קומפוזיציות הצלבים והחל לצייר ריבועים ומלבנים צבעוניים על משטחים נייטרליים.
הוא התוודע לתנועה התיאוסופית, והושפע מהסופר סְכוּנמָאקֶרְס (Schoenmaekers) ומספרו "דמותו החדשה של העולם" (Het nieuwe Wereldbeeld), וכן מכתביו של האנתרופוסוף רודולף שטיינר. הוא מצא בתאוסופיה ממדים חדשים של הבנה.
נאו-פלסטיסיזם

באוקטובר 1917 יצא לאור הגיליון הראשון של המגזין דה סטייל ("הסגנון") בהולנד, שסביבו התפתחה התנועה הנאו-פלסטיסיסטית ובו פורסמו לראשונה המניפסטים שלה. באחד המניפסטים נכתב:
עקרונות אלה הלכו והתכופפו עם השנים ורק מונדריאן נשאר נאמן להם לחלוטין. האלמנטים המשמעותיים ביותר בנאו-פלסטיסיזם הם האובייקטיביות שלה והאנטי-אינדווידואליות. היומרה שלה כלפי הקבוע והאוניברסלי, והשאיפה לשלמות מוחלטת.
נאו-פלסטיסיזם > חוקי הנאו-פלסטיסיזם

בשנת 1926 ניסח מונדריאן רשימה ביחד עם מישל סופור, בה הוא מציין את ששת העקרונות הבאים:
המדיום הפלסטי צריך להיות משטח שטוח או פריזמה מלבנית בצבעי יסוד או חסר צבע. באדריכלות, חללים ריקים נחשבים חסרי צבע, החומר יכול להחשב כצבע.
חייב להיות איזון בין האמצעים הפלסטיים. למרות השוני בגודל ובצבע, יש לשמור על "משקל" שווה. באופן כללי שוויון נוצר בין שטח גדול וריק מול שטח צבוע קטן יחסית או חומר.
לקומפוזיציה נדרשת דואליות של אמצעים הפוכים.
האיזון מושג על ידי ניגודים ומובע באמצעות הקו הישר והזווית הישרה.
האיזון מושג באמצעות קומפוזיציה שיוצרת מקצב.
יש לבטל את הסימטריה.
המשך דרכו

בסוף 1919 וב-1920 המשטחים הגאומטריים בציוריו, שנוצרו כתוצאה מהקווים החוצים, גדלו בשטחם והתמעטו בכמותם. האסימטריה של הקומפוזיציה התבהרה, המשטחים הופרדו בבירור ומשטח אחד היה תמיד דומיננטי וגדול מאחרים. ב-1921 הוא הצליח לשכלל את השיטה כדי לבטא את עקרונותיו. הקווים שהפרידו בין משטחי הצבע הפכו עבים עד כדי כך שיכלו להחשב כמשטחי צבע בעצמם. הבד נשלט ברובו על ידי ריבוע או מלבן אחד. צבעי היסוד נוכחים פחות בקומפוזיציה, אך הפכו חזקים ובוהקים יותר.
בשיא הקריירה שלו, בשנות ה-30, הוא הפסיק לחלוטין להשתמש בצבע. משטח התמונה הלבן נחצה על ידי קווים שחורים בלבד (למשל שניים אופקיים ואחד אנכי), כך שהתמונה הפכה לדמותם הטהורה.
מונדריאן נהג לעבוד בדירות סטודיו בפריז, לונדון ומנהטן. בסוף שנת 1943 רכש סטודיו חדש במנהטן, ברחוב 59, עליו אמר שהוא החלל המושלם ליצירותיו. לאחר מספר חודשים לקה מונדריאן בדלקת ריאות ומת.
המוזיאון העירוני של האג מציג רבות מיצירותיו. ב-1998 רכש המוזיאון את יצירתו הבלתי-גמורה "בוגי ווגי של ניצחון" (Victory Boogie Woogie) תמורת 80 מיליון גילדן הולנדי (כ-36.3 מיליון אירו).
דעותיו על האמנות

מונדריאן ראה באומנות סוג של דת וטען שאנשים יוכלו להפוך לטובים ולרוחניים יותר אחרי שיביטו ביצירות מאוזנות. הוא היה אחד מדובריה הראשונים של האמנות המופשטת (אבסטרקטית) הבלתי-פיגורטיבית, שהתחילה להתפתח בשנות ה-20 של המאה ה-20 והפכה בהדרגה לזרם עיקרי באמנות באותה התקופה. מונדריאן תפס עמדה קבועה ויציבה ברקמה הסבוכה של אמנות המאה העשרים.
ציוריו של מונדריאן מופשטים וסינתטיים ביותר ומאופיינים במיעוט צבעים וצורות פשוטות. בחינה ראשונית של תמונותיו מגלה פשטות, מסגרות נוקשות, סטטיות וגאומטריה קפדנית, אך מבעד למרובעים ולמישורים הצבועים חבויה תסיסה המפיחה רוח חיים בצורות ובצבעים ומעוררת רגשות.
ראו גם

ברודוויי בוגי ווגי
חריט ריטבלד
תיאו ואן דוסבורג
ערב; העץ האדום ציור מעשה ידי מונדריאן משנת 1909